Viborger Samler, 1844-08-01
Stænderforsamlingen i Viborg. Femtende Møde, den 25de Juli 1844. – J dette Møde meddeelte den kongelige Commissarius Kongens Svar paa Stændernes Adresse (see sidste Mandagsnumer af Stiftstidenden. Derpaa forelagde den kgl. Comm. Udkast til en Anordning angaaende forøget Flygtningsfrihed for Søværnepligtige. Til Comitee valgtes Stiftamtmand Rosenørn, Kammerh. Krieger og Kammerraad Navn. - Derefter oplæste Bistop T. Muller, som Referent, for Petitions-Comiteen, det af denne i Henhold til det den overdragne Hverv gjorte Forslag til de fremtidigt gjældende Regler for Petitions=Comiteens Virksomhed, og den Virkning, der skulde tillægges dens Behandling af Sagerne. De foreslaaede Regler vare følgende: 1) Til Comiteen overgives: a) de Andragender, som indleveres af Deputerede, men uden at understøttes af disse, b) Andragender, som tilstilles Forsamlingen af Andre end Deputerede. 2) De til Comiteen indgivne Andragender gjennemgaaes af den; og den meddeler en Recit af dem med en kort motiveret Erklæring over dem, hvorpaa de henlægges i Læseværelset; og et mundtligt Referat finder Sted paa den af Præsidenten bestemte Tid. 3) Naar Comiteen er bleven enig om, at Andragendet bør oplæses, eller naar Forsamlingens Pluralitet, efter paa den anførte Maade at have gjort sig bekjendt med det, stemmer derfor, hvor hiin Eenstemmighed i Comiteen ei er tilstede, bliver Andragendet at anføre paa Dagslisten med det Numer, som det ved Jndleveringen til Præsidenten har faaet, med mindre denne, efter den ham tilkommende Ret, anderledes bestemmer. Andragendet bliver da, efter sin Tour, at oplæse af Petitionscomiteens Referent, og det vil da vise sig, om nogen af Forsamlingens Medlemmer finder sig beføiet til at understøtte det, eller gjøre det til sit, i hvilket Tilfælde Andragendet underkastes den indledende Behandling med Hensyn til, om Forsamlingen antager, at det egner sig til Behandling af en Comitee; men ellers ikke. – Da Jngen paa Præsidentens Opfordring erklærede sig herimod, bleve de foreslaaede Regler at ansee for approberede som gjældende for Petitionscomiteens Virksomhed i denne Session. – Derefter foretoges til foreløbig Behandling Sagen angaaende Udkast til en Placat, hvorved den Amtsfattigkasserne ifølge Reglementet af 5te Juli 1803 § 47, 2 tilkommende Afgift ophæves imod Vederlag paa anden Maade; fremdeles Sagen ang. Extract af et Jnterims=Reglement og Taxt for Læsse Lodserie; endvidere Sagen betr. Extract af et Jnterims=Reglement og Taxt for Aggercanalens Lodserie; og endelig Sagen betr. Udkast til en Forordning om Ophævelsen fra 1ste Januar 1845 af det ved Fdg. af 12te Juni 1770 for Kongeriget Danmark befalede Extrapaabud af Embedsindkomster. Samtlige Comitee-Betænkninger tilraadede Forsamlingen til allerunderdanigst at indstille, at de forelagte Udkast og Extracter maatte erholde Lovskraft. Derefter oplæste Justitsraad With det af ham indgivne Andragende om, at Rettigheden til at oprette Grevskaber og Baronier, samt Stamhuse og Fideicommisser, ophæves, og at ingen flere af dette Slags Eiendomme oprettes. Efterat kun Proponenten og den kgl. Commissarius havde vexlet et Par Repliker, i hvilke de tildeels henviste til hvad der om denne Sag var discuteret i foregaaende Forsamlinger, nedsattes en Comitee (Justitsr. With, Kammerr. v. Stöcken, Hofjægerm. Rosenkrantz). Endvidere oplæste Justitsr. With det af ham indgivne Andragende om, at Præmisser til Høiesteretsdomme, i de Sager, hvor Underinstantsernes Domme ei interminis ere stadfæstede, maae blive offentlig bekiendtgjorte. (Comitee: Jespersen, With, Larsen). - Fremdeles oplæste Justitsr. With det af ham indleverede Andragende fra 3 Saaførere i Fyen, om at det maa være Procuratorerne tilladt at møde ved Politieretten i private Sager. (Comitee, Jngerslev, With, Schytte. Samme Deputeredes Andragende om fuldstændig Offentlighed for de danske Provindsialstænders Forsamlinger blev tilbagetaget af Proponenten, fordi der allerede vare nedsatte Comiteer over saamange private Andragender, samt fordi han havde bemærket, at Stændertidenden dennegang blev fuldstændigen redigeret, – og afgivet til Comiteen for Schyttes Andragende om en friere Udvikling af vore Samfundsforhold.